kardosdrur/scandi-wiki huggingface dataset:
Joel David Moore

Joel David Moore (født 25. september 1977) er en amerikansk skuespiller, der har optrådt i fjernsynreklamer, spillefilm og fjernsynserier. Han er bedste kendt for sin rolle som Owen Dittman i Dodgeball: A True Underdog Story og som Norm Spellman i Avatar.

Tidlige liv 
Moore blev født og opfostret i Portland i Oregon i USA. Han gik på Southern Oregon University i Ashland, Oregon hvor han fik sin Bachelor of Fine Arts grad og han optrådte to somre på Oregon Shakespeare Festival. I 2000, flyttede han til Los Angeles og genforenede med sin agent fa Portland, Rachelle Ryan, der nu er manager i Los Angeles.

Karriere 
Ved at starte sin karriere i reklamer, har han medvirker i mere end 15 nationale (inkludernede eBay, Cingular Wireless, og Best Buy). Moore skød en international kampagne for et Siemens mobiltelefons, XELIBRI branch, der vandt en Lion Award. Moores mest genkendelige roller er i Dodgeball: A True Underdog Story, Hatchet, Grandma's Boy og Avatar

Moore har optrådt i næsten et dusin fjernsynserier som: LAX, CSI, The Guardian, Strong Medicine, Six Feet Under (tv-serie), Angel, Providence, Boomtown, Boston Public, og House M.D., og for nylig som student i Bones. Moores første film udgivet i 2008 var en hovedrolle i den romantiske komedie The Hottie and the Nottie, efterfulgt af en hovedrolle i James Camerons Avatar (2009), overfor Sigourney Weaver og Sam Worthington. Moore medvirkede også sammen med Katy Perry i hendes musikvideo til "Waking Up in Vegas".

Filmografi 

 Foxfire (1996) – First Geek
 Deep Cover (2002) (tv-serie) – Pete Steinem
 Raising Genius (2004) – Rolf
 Dodgeball: A True Underdog Story (2004) – Owen Dittman
 Sledge: The Untold Story (2005) – Actor/Joel
 Reel Guerrillas (2005) – Nick Walker
 Grandma's Boy (2006) – J.P.
 The Shaggy Dog (2006) – Pound Employee
 Art School Confidential (2006) – Bardo
 Miles from Home (2006) – Miles
 The Elder Son (2006) – Kenny
 Hatchet (2006) – Ben
 American Hustle (2007) – 3rd Spartan
 El Muerto (2007) – Zak
 Spiral (2007) – Mason
 Shanghai Kiss (2007) – Joe
 The Dukes of Hazzard: The Beginning (2007) (TV) – Cooter
 The Hottie and the Nottie (2008) – Nate Cooper
 Weiners (2008) – Greg
 The Tiffany Problem (2008) – Sam Hane
 Fairy Tale Police (2008) – Big Bad Wolf
 Bones (2008-2009) (Tv-seriee) – Colin Fisher
 Beyond a Reasonable Doubt (2009) – Corey Finley
 Bed Ridden (2009) – Jay
 Stuntmen (2009) – Troy Lebowski 
 Avatar'' (2009) – Norm Spellman

Eksterne henvisninger 

 

 Slate.com article: "Why one actor suddenly pops up in ad after ad after ad." 

Skuespillere fra USA
Komikere fra USA
Modtagere af Golden Raspberry Awards
Southern Oregon University

Southern Oregon University  er et delstatejet universitet i Manchester i delstaten Oregon i USA. Det blev oprettet i 1926.

Den nuværende rektor er Dr. Mary Cullinan. Ved universitetet var der 4 675 studenter og 289 videnskabelige ansatte i 2006, og samme år var skolepengene US$ 4 986 for studenter folkeregisteret i delstaten. Studierne gives op til mastergradniveau.

Skuespilleren Joel Moore bestod fra universitet med en Bachelor of Fine Arts grad i 2001.

Tidligere rektorer 
Elisabeth Zinser (2001-2006)
Stephen Reno (1994-2000)

Eksterne henvisninger 

  Southern Oregon University

Universiteter i Oregon
Etableret i 1926
Zoë Saldaña

Zoë Saldaña (født Zoë Yadira Saldaña Nazario den 19. juni 1978 i Passaic, New Jersey, USA) er en amerikansk skuespillerinde. Hun er bedste kendt for sine roller som Anamaria i Pirates of the Caribbean: Den sorte forbandelse, Uhura i Star Trek fra 2009, og Neytiri i James Cameron filmen Avatar. Hun er desuden også kendt for rollen som Gamora, i James Gunn's Guardians of the galaxy samt resten af hendes optræden i Marvel Universe. Zoë har også medvirket i serier som Six Degrees og Law & Order.

Udvalgt filmografi

Film

Tv-serier

Eksterne henvisninger 

 
 
 

Skuespillere fra New Jersey
Filmskuespillere fra USA
Tv-skuespillere fra USA
Star Trek-skuespillere
John Boyd Dunlop

John Boyd Dunlop (5. februar 1840 i Skotland – 23. oktober 1921) var en skotsk opfinder, der var en af grundlæggerne af det gummifirma, der bar hans navn – Dunlop Pneumatic Tyre Company.

Dunlop blev født på en gård i Dreghorn, North Ayrshire, og studerede til dyrlæge ved University of Edinburgh. Han udøvede sin profession i næsten 10 år på hjemegnen inden han flyttede til Downpatrick, Irland, i 1867 hvor han etablerede klinik sammen med sin bror.

I 1887 udviklede han det første praktisk anvendelige oppustelige dæk til brug for sønnens tricykel, afprøvede det og udtog patent 7. december 1888. Men to år efter han fik patentet, fik han officielt at vide at det var ugyldigt, da den skotske opfinder Robert William Thomson (1822 – 1873), havde patenteret ideen i Frankrig i 1846 og i USA i 1847.

Eksterne henvisninger 

Opfindere fra Storbritannien
Erhvervsfolk fra Storbritannien
519 f.Kr.



Begivenheder 
 Zhou Jing Wang bliver konge af Zhou-dynastiet.

Født

Dødsfald

Kilder 

 
19
Aurelio De Laurentiis

Aurelio De Laurentiis (født 24. maj 1949) er en italiensk filmproducer, leder af produktionsselskabet  Filmauro og den nuværende ejer af syditalienske fodboldklub, S.S.C. Napoli. Aurelio er nevø til den anerkendte filmproducer Dino De Laurentiis der i sin tid som aktiv producerede film som Hannibal (2001), Army of Darkness (1993), samt Den Røde Drage (2002).

Aurelio De Laurentiis har produceret en række film, og er blandt andet kendt for at stå bag filmsuccesen, Sky Captain and the World of Tomorrow (2004).

Eksterne henvisninger 
 

Filmproducere
Erhvervsfolk fra Italien
Personer fra Rom
Army of Darkness

Army of Darkness er en skræk-komedie fra 1993 produceret af Robert G. Tapert i samarbejde med Dino De Laurentiis. Filmen havde et budget på 11 millioner dollars, og indbragte samlet 21,5 millioner dollars. Filmen modtog en række priser, og der er blandt andet blevet lavet videospil ud fra filmen.

Eksterne henvisninger 
 

Komediefilm fra USA
Amerikanske film fra 1993
Sky Captain and the World of Tomorrow

Sky Captain and the World of Tomorrow er en amerikansk eventyrsfilm fra 2004. Filmen var instruktør Kerry Conran's debut som filminstruktør. Filmens budget lød på hele 70 millioner dollars, men filmen indbragte kun 57.7 millioner dollars. 

I rollen som "Sky Captain" finder man den anerkendte skuespiller, Jude Law.

Eksterne Henvisninger 

Eventyrfilm fra USA
Walter Mazzarri

Walter Mazzarri, født 1. oktober 1961 i San Vincenzo) er en italiensk fodboldmanager, der i fungerer som cheftræner for den italienske fodboldklub F.C. Internazionale.

Før Mazzarri blev fodboldtræner var han selv fodboldspiller. Selv var han aktiv fra starten af 80'erne og frem til midten af 90'erne. Mazzarri var dog aldrig at finde i nogen rigtig stor klub i Italien, og derfor er det da også trænergerningen man kender Mazzarri fra.

Mazzarris trænergerning startede som cheftræner i Napoli. Således blev han introduceret til trænerrollen som assistent for Renzo Ulivieri i 1998. Det er dog fra tiden som træner i Sampdoria man først begyndte at høre om Mazzarri hvor han blandt andet førte holdet til en flot placering i ligaen, samt førte klubben til finalen i Coppa Italia som dog blev tabt til SS Lazio på straffespark.

Den 6. oktober overtog Mazzarri rollen som cheftræner i Napoli efter nyligt fyrede Roberto Donadoni.

Fodboldtrænere fra Italien
Fodboldtrænere fra FC Internazionale Milano
S.S.C. Napoli
Sampdoria
Labanotation

Labanotation er en måde og et sprog, der noterer alle slags bevægelser. Skabt af Rudolf Laban og og bruges af bl.a. dansere og atleter.

Se også 
 Beneshs bevægelsesnotation
 Dansenotation

Eksterne henvisninger 

Dans
Notation
Rudolf Laban

Rudolf von Laban eller Rudolf Laban (født 15. december 1879 i Pressburg, slovakisk Bratislava, død 1. juli 1958 i Weybridge i England) var en ungarsk danser, danseteoretiker og koreograf. Han udviklede Labanotation, der er et sprog for bevægelser.
Hans tanker og deres betydning for dans, drama, terapi og pædagogik er beskrevet på dansk i Johan Borghälls Rudolf Laban og jeg - En genial bevægelseslære i teori og praksis.

Dansere
Personer fra Ungarn
Personer fra Bratislava
Stadio Diego Armando Maradona

Stadio Diego Armando Maradona, tidligere Stadio San Paolo er et fodboldstadion i Napoli, der til daglig benyttes af fodboldklubben, S.S.C. Napoli.

Napoli har siden 1959 spillet på det imponerende Stadio San Paolo. Kapaciteten er 54.726 tilskuere. Kapaciteten har tidligere været langt højere, men efter renoveringer og afskaffelse af ståpladser, er kapaciteten blevet kraftigt reduceret. Napoli har dog Italien's tredje største stadion efter Stadio Olimpico i Rom og San Siro i Milano. Stadionet blev i 1989 restaureret ligesom mange andre stadions i Italien inden VM blev afholdt i Italien i 1990.

Før Napoli flyttede til Stadio San Paolo havde klubben siden sin stiftelse spillet på det senere kendte stadion, Stadio Giorgio Ascarelli. Det blev dog bombet ned under 2. Verdenskrig, og derfor gik man i gang med at bygge Stadio San Paolo. Efterfølgende har det være forslået af Napoli's fans at opkalde stadionet efter Diego Maradona der havde sin storhedstid i netop Napoli. Men det bliver dog ikke til noget lige foreløbig da man ifølge italiensk lov først kan opkalde eksempelvis et stadion efter en person mindst 10 år efter personen's død.

Kilder og henvisninger 

Diego Armando Maradona
S.S.C. Napoli
Etableret i 1959
Clea helena

Clea helena er en sneglespisende rovsnegl, som bl.a. anvendes i hobbyakvarier til at udrydde uønskede sneglearter. Den har sin oprindelse i det sydøstlige Asien, Indonesien, Java og Thailand. Ud over at spise snegle tager den alger fra glasvægge og rester fra bundlaget samt mallepiller.

Størrelsen er typisk op til 1 cm men kan vokse til over det dobbelte. Vandet skal ikke være for surt og temperaturen middel. Den formerer sig villigt uden problemer og kan leve op til 3 år.

Eksterne henvisninger 

 Aquarium Wiki
 Alberta Aquatica
 Alles um die Schneck (På engelsk)

Snegle
Dansenotation

Dansenotation er den symboliske repræsentation af dansebevægelser. Den ligner bevægelsesnotation, men kan begrænses til kun at vise menneskebevægelser.

Se også 
 Beneshs bevægelsesnotation
 Labanotation

Notation
Notation
Beneshs bevægelsesnotation

Beneshss bevægelsesnotation er en slags dansenotation, som kan dokumentere enhver slags bevægelses- eller menneskenotation. Den blev skabt af Joan Benesh og Rudolf Benesh i slutningen af 1940'erne.

Se også 

 Labanotation

Dans
Notation
Rudolf Benesh

Rudolf Benesh (født 16. januar 1916, død 3. maj 1975 i London, England) var en britisk matematiker og skaberen af Beneshs bevægelsesnotation til dans.

Referencer 

Matematikere fra England
Den tredje bølge

Den tredje bølge var et eksperiment, der skulle forklare facismens opståen iværksat af historielærer Ron Jones med elever i sin historieklasse. som en del af en undersøgelse af Nazi-Tyskland.

Referencer 

Nazisme
Indflydelse (social og politisk)
Nou Mestalla

Nou Mestalla er et fodboldstadion i Valencia, Spanien, der (pr. 1. august 2013) er under opførelse. Stadionnet er tiltænkt af være hjemmebane for den spanske fodboldklub Valencia CF som afløser for klubbens nuværende stadion Estadio Mestalla. Opførelsen af Nou Mestella blev påbegyndt i august 2007, men i februar 2009 gik byggeriet i stå som følge af finansielle problemer i Valencia CF. Den 12. december 2011 oplyste klubben, at der var opnået en afale med den finansierende bank om, at genoptage byggeriet mod at klubben overlod det eksisterende stadion Estadio Mestella til banken. Det forventes, at tage to år at færdiggøre stadionnet.

Nou Mestalla ligger i udkanten af Valencia. Stadionet bliver udstyret med mobilt skydetag. Skydetaget er ret spektakulært i sin udformning. Når taget er lukket, vil man kunne se samtlige Valencia's bydele, som er illustreret på undersiden af det. Kapaciteten bliver 75.000 og dermed en forøgelse med 20.000 pladser. Alle disse 75.000 siddepladser er dog allerede reserveret, da der står 20.000 "penya's/soci's" på venteliste til et sæsonkort.

Noter

Eksterne henvisninger 

 Officiel hjemmeside 

Fodboldstadioner i Spanien
Valencia
Valencia CF
Nicke Andersson

Nicke Andersson (også kendt som Nick Royale), født den 1. august 1972 er sanger, guitarist, trommeslager, sangskriver og komponist, bedst kendt for sin position som sanger og guitarist i det Grammisvindende rockband The Hellacopters, såvel som tidligere trommeslager for det svenske dødsmetal-band Entombed. Han har også arbejdet som producer, såvel som lavet de fleste omslag for de bands, han har været med i. Udover sit arbejde med the Hellacopters er Andersson trommeslager og sangskriver for soulbandet The Solution med Scott Morgan, såvel som trommeslager, guitarist og sangskriver for dødsmetal-bandet Death Breath. Til dato har han været involveret i over hundrede forskellige officielle udgivelser med forskellige bands. På nuværende tidspunkt planlægger han at udgive sit første soloalbum.

Diskografi

Entombed 
 Left Hand Path (1990)
 Clandestine (1991)
 Wolverine Blues (1993)
 To Ride Shoot Straight and Speak the Truth (1997)

The Hellacopters 
 Supershitty to the Max! (1996)
 Payin' the Dues (1997)
 Grande Rock (1999)
 High Visibility (2000)
 By the Grace of God (2002)
 Rock & Roll Is Dead (2005)
 Head Off (2008)

Supershit666 
 Supershit666 (1999)

Nick Royale Gang 
 I Don't Wanna Go Outside

The Solution 
 Communicate! (2004)
 Will Not Be Televised (2007)

Death Breath 
 Stinking Up The Night (2006)
 Let It Stink (ep) (2007)

Fodnoter

Eksterne henvisninger 

 

Sangere fra Sverige
Trommeslagere fra Sverige
Guitarister fra Sverige
Dværgschnauzer

Dværgschnauzer (FCI #183) er en lille, kraftig, tætbygget, ruhåret hunderace af tysk oprindelse. Det er en elegant, formindsket udgave af  mellemschnauzeren uden dværgpræg. Det er den mindste af de tre schnauzervarianter: dværgschnauzer, mellemschnauzer og riesenschnauzer. 
Tysk Schnauze betyder snude, Schnauz betyder moustache eller hvalrosskæg. Riese betyder kæmpe.

Oprindelse og alder 
Racen blev godkendt ca. 1903. Pinscher og Affenpinscher var sandsynligvis med til at danne racen sammen med Schnauzeren.

Udseende, anatomi og fysik 
Dværgschnauzeren er den mindste af schnauzerne. Den bliver ca. 30–35 cm i skulderhøjde. Vægten er på ca. 4,5–7 kg. Kvadratisk, mankehøjde tilsvarer ca kropslængde. Hovedlængden svarer til det halve af længden fra manken til haleansatsen; Den har strid, hård og tæt pels der består af tæt underuld og ikke for kort hård dækpels.

Den findes i fire godkendte farver: peber/salt, sort/sølv, sort og hvid. 

Tidligere var det almindeligt at kupere både hale og ører på denne hunderace, men det er nu forbudt.

Brugsområde 
Egner sig godt som vagt- og familiehund. Den er en god turkamerat, og kan bruges i lydighed og agility. I gamle dage brugte mange gård-/godsejere schnauzer-hunde som vagthunde; grunden til dette var, at schnauzer-hunde reagerer meget hurtigt og effektivt på fremmede personer – dette gør den bl.a. ved at opsøge personen og gø utrolig meget. Det siges, at man aldrig rigtig kan lære en schnauzer-hund ikke at gø af fremmede personer; det ligger simpelthen i dens gener.

Eksterne henvisninger 
 Dværgschnauzer klubben 

Hunderacer fra Tyskland
Tim Hightower

Timothy Michael Hightower (født 23. maj 1986 i Santa Ana, Californien) er en amerikansk fodbold-runningback, der pt. er free agent. Han har tidligere spillet en årrække i NFL, hvor han har repræsenteret Arizona Cardinals og Washington Redskins.

Klubber 
 Arizona Cardinals (2008–2010)
 Washington Redskins (2011)

Eksterne henvisninger 

Amerikansk fodbold-running backs
Amerikansk fodbold-spillere fra Arizona Cardinals
Amerikansk fodbold-spillere fra Californien
Amerikansk fodbold-spillere fra Washington Redskins
This Side Up

{{Infoboks album
  |Titel        = This Side Up
  |Kunstner     = Jon Nørgaard
  |Type         = studie
  |Udgivet      = 18. november 2002
  |Spor         = 10
  |Genre        = Pop
  |Længde       = 
  |Sprog        = Engelsk
  |Indspillet   = 
  |Producer     = Toby Chapman, Søren Rasted (også exec.), The Shack, Remee, Simon Junker (exec.)
  |Lydtekniker  = Myles Clarke, Ian Downling
  |Udgiver      = Medley
  |Musikere     = 
  |Anmeldelser  =
  |Hitlister    =
  |Priser       =
  |Før          = 
  |Nu           = This Side Up(2002)
  |Efter        = Today Is a Good Day (To Fall In Love)(2005)
  |Langtype     =
  |Kompileret af= 
  |Diverse      =
}}This Side Up er debutalbummet fra  den danske sanger Jon Nørgaard, der udkom den 18. november 2002 på Medley Records. Albummet er stort set skrevet af Søren Rasted, og er produceret af Rasted i samarbejde med den engelske producer Toby Chapman. Rasted havde det kunstneriske ansvar for albummets tilblivelse sammen med Popstars-dommer Simon Junker. Rasted blev ifølge et interview i BT frarådet i at deltage i projektet af kollegaer i musikbranchen: "Det er jo en øm ting, fordi der er mange i branchen der ikke synes, at det er credible (kunstnerisk troværdigt, red.). Men det tændte mig på en måde lidt. Jeg havde lyst til at give mig i kast med noget, som kunne være farligt, og jeg kunne måske også være med til at vende stemningen lidt." This Side Up'' havde i maj 2004 solgt 135.000 eksemplarer.

Albummets eneste coverversion, "Love Changes Everything" blev i 2004 også udgivet af den danske houseduo Musikk, med Jon på vokal under pseudonymet John Rock.

Spor 

Noter
 vokalproducer

Hitlisteplacering

Kilder 

Album fra 2002
Jon Nørgaard-album
Hugh Hefner

Hugh Marston Hefner (født 9. april 1926 i Chicago, Illinois, USA, død 27. september 2017 i Los Angeles, Californien, USA) var en amerikansk tidsskriftudgiver, grundlægger og ejer af Playboy (siden 1953).

Han havde en lang række forhold til kvinder, ofte flere samtidig. TV-serien The Girls Next Door (2005-10) handler om livet for en række af Hefners damer; i sæson 1-5 Holly Madison, Bridget Marquardt og Kendra Wilkinson.

Marilyn Monroe var hans første forsidepige, og han købte gravstedet ved siden af hendes i 1992, for den nette sum af  $ 75.000. 

Hugh Hefner boede i Playboy Mansion i Los Angeles, Californien, USA – en af Los Angeles' mest berømte boliger. I 2016 solgte Hefner den ikoniske bygning for 100 millioner dollars, men blev boende i huset til sin død året efter.

Referencer

Eksterne henvisninger 

 Hugh Hefner biografi på Playboy.com 
 

Erhvervsfolk fra USA
Personer fra Chicago
Amerikanere i 1900-tallet
Amerikanere i 2000-tallet
Playboy
Hyundai Equus

Hyundai Equus eller Hyundai Centennial er den største og mest luksuriøse personbilsmodel, som Hyundai markedsfører. Modellen blev første gang introduceret i 1999, og sælges primært på det sydkoreanske hjemmemarked.

Den første generation var forhjulstrukken, baseret på samme platform som Mitsubishi Proudia og Kia Opirus, og var forsynet med en V6-motor på 3,5 liter med 210 hk eller en V8-motor på 4,5 liter med en effekt med 285 hk, udført helt i aluminium.

Modellen fik et facelift i 2003, og fik ved samme lejlighed mere udstyr.

Anden generation kom på markedet i 2009. I modsætning til forgængeren har den baghjulstræk, og fås med en 3,7 liters V6-motor med 260 hk og en 4,6 liters V8-motor med 366 hk.

Modellen konkurrerer hovedsageligt med Audi A8/S8, BMW 7-serie, Mercedes-Benz S-klasse og Volkswagen Phaeton.

Eksterne henvisninger 

Equus
Luksusbiler
Forhjulstrukne biler
Baghjulstrukne biler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Varegørelse

Varegørelse er transformationen af goder og tjenester til varer. I marxistisk politisk økonomi opstår varegørelse når økonomisk værdi tildeles noget, der ikke tidligere blev betragtet i økonomisk termer, for eksempel en idé, identitet eller køn. Varegørelse refererer derfor til en udvidelse af markedet ind i hvad der tidligere var områder udenfor markedet.

Politisk økonomi
Mængden

Mængden (eller på engelsk 'multituden') betegner et begreb, der adskiller sig fra andre politiske betegnelser af mennesker, såsom Folket, massen, eller hoben, da mængden til forskel fra de andre altid er internt forskellig og irreducibel. Begrebet bruges i teoretisk henseende først af Machiavelli og senere Spinoza. For nylig er udtrykket vendt tilbage på grund af Michael Hardt & Antonio Negris rekonceptualisering af mængden i deres internationale bestseller Imperiet. Hardt & Negri beskriver mængden både gennem bagudskuende analyser, ved at omskrive historiske udlægninger der hvilede på reducerende termer som folket, og derefter vende dem på vrangen og vise deres interne forskellighed. De beskriver dernæst de nutidige forhold der gør mængdens flertydige og horisontale organisationsform endnu mere aktuel, særligt ses de dette i udlægningerne af den såkaldte alter-globaliseringsbevægelse. Mængden har slutteligt potentialet til at realisere en antikapitalistisk, horisontale og revolutionær organisering, for derved at konstituere demokrati.

Noter 

Politisk filosofi
Politisk sociologi
La Palma

La Palma er den nordvestligste af Kanarieøerne og med et areal på 706 km² den femtestørste af øerne. Befolkningstallet er på 85.000 hvoraf de 18.000 (2003 data) bor i hovedbyen Santa Cruz de la Palma.

La Palma er ligesom de andre kanarieøer skabt pga. vulkansk aktivitet og på øen findes et af verdens vigtigste astronomiske observatorier: Observatorio del Roque de los Muchachos, med bl.a. meridiankredsen fra Brorfelde og Nordisk Optisk Teleskop (NOT).

Et areal på 872,50   km² blev i 1983 udpeget til biosfærereservat under UNESCOs Menneske og biosfære-programmet.

Kilder og henvisninger

Biosfærereservater under UNESCO
Edwin G. Krebs

Edwin Gerhard Krebs (født 6. juni 1918 i Lansing, Iowa, død 21. december 2009 i Seattle, Washington) var en amerikansk biokemiker og professor ved University of Washington.

Han er mest kendt for at han i 1992 fik Nobelprisen i fysiologi eller medicin sammen med Edmond H. Fischer for deres opdagelser vedrørende reversibel proteinphosphorylering som en biologisk reguleringsmekanisme.

Referencer

Eksterne henvisninger 
 Nobelprize.org, Nobelprisen i fysiologi eller medicin 1992
 Nobelprize.org, Edwin Krebs – Selvbiografi

Kemikere fra USA
Nobelprismodtagere i medicin
Nobelprismodtagere fra USA
Amerikanere i 1900-tallet
Amerikanere i 2000-tallet
Henrik Hassenkam

Henrik Hassenkam (født 24. december 1940 i København, død 20. marts 2011) var en dansk embedsmand og tidligere administrerende direktør for DSB.

Hassenkam blev student fra Vestre Borgerdyd Gymnasium, premierløjtnant af reserven, blev i 1968 cand.polit. fra Københavns Universitet og i 1975 lic.merc. fra Handelshøjskolen i København. Han var amanuensis samme sted 1968-1970.

Efter et ophold i Kenyas finansministerium var han fra 1973 til 1978 fuldmægtig i Finansministeriet og blev derefter af daværende arbejdsminister Svend Auken (S) hentet til Arbejdsministeriet som konsulent. Her blev han senere planlægningschef (1981) og i 1983 departementschef, hvilket han var i 11 år, udnævnt af den daværende arbejdsminister Grethe Fenger Møller (K). Politisk blev han regnet for at være socialdemokrat.

I 1994 blev han generaldirektør for DSB. Han forlod stillingen i januar 2002 efter at DSB havde tabt udbuddet om togdriften i Midt- og Vestjylland til Arriva. Under hans ledelse af DSB blev etaten økonomisk styrket med færre ansatte og flere rejsende.

I 2003 vendte han tilbage til Finansministeriet som kommiteret. Han har bl.a. været leder af sekretariatet for Forum for Offentlig Topledelse. Fra 2005 til 2006 var han konstitueret administrerende direktør for Banedanmark. Gennem en årrække var han desuden formand for bestyrelsen for Danmarks Jernbanemuseum samt medlem af Arbejdsmarkedspensionsudvalget (kaldet Hassenkam-udvalget) fra 1988, Lavindkomstkommissionen, Socialforskningsrådet, Storebæltsforbindelsen, Jernbanerådet, Fiskeribanken og Hans Knudsen Instituttet.

Kilder 
 Portræt af Henrik Hassenkam, Berlingske.dk, 7. januar 2002.
 Nekrolog, Politiken.dk, 21. marts 2011.
 Dødsannonce

Eksterne henvisninger 
 

Officerer fra Danmark
Økonomer fra Danmark
Departementschefer
DSBs generaldirektører
Personer i Kraks Blå Bog (afdøde)
Studenter fra Københavns Åbne Gymnasium